CELEX: E2013P0012
Language: el
Date: 2013-07-03 00:00:00
Title: Προσφυγή που ασκήθηκε στις 3 Ιουλίου 2013 από την Εποπτεύουσα Αρχή της ΕΖΕΣ κατά της Ισλανδίας (Υπόθεση E-12/13)

10.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/4
            
         Προσφυγή που ασκήθηκε στις 3 Ιουλίου 2013 από την Εποπτεύουσα Αρχή της ΕΖΕΣ κατά της Ισλανδίας
   (Υπόθεση E-12/13)
   2013/C 294/04
   Στις 3 Ιουλίου 2013, η Εποπτεύουσα Αρχή της ΕΖΕΣ, εκπροσωπούμενη από τους Xavier Lewis, Clémence Perrin και Catherine Howdle, υπό την ιδιότητά τους ως αντιπροσώπων της Εποπτεύουσας Αρχής της ΕΖΕΣ, 35, Rue Belliard, 1040 Brussels, Belgium, άσκησε προσφυγή κατά της Ισλανδίας ενώπιον του Δικαστηρίου της ΕΖΕΣ.
   Η Εποπτεύουσα Αρχή της ΕΖΕΣ ζητεί από το Δικαστήριο ΕΖΕΣ:
   
               1)
            
            
               Να αναγνωρίσει ότι η Ισλανδία, παραλείποντας να εφαρμόσει ορθώς το άρθρο 1 παράγραφοι 15-18, 19 στοιχείο α), 21, 22 στοιχείο α), 23-29, 36-37, 39-42 και το άρθρο 2 παράγραφοι 5 και 6 του νόμου που αναφέρεται στα σημεία 14, 16ε και 31 του παραρτήματος IX της συμφωνίας για τον Ευρωπαϊκό Οικονομικό Χώρο (οδηγία 2009/111/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για την τροποποίηση των οδηγιών 2006/48/ΕΚ, 2006/49/ΕΚ και 2007/64/ΕΚ όσον αφορά τράπεζες συνδεδεμένες με κεντρικούς οργανισμούς, ορισμένα στοιχεία των ιδίων κεφαλαίων, τα μεγάλα χρηματοδοτικά ανοίγματα, τις εποπτικές ρυθμίσεις και τη διαχείριση κρίσεων), όπως προσαρμόστηκε στη συμφωνία για τον ΕΟΧ με το πρωτόκολλο 1 αυτής, εντός της ταχθείσας προθεσμίας, και παραλείποντας να κοινοποιήσει στην Αρχή το κείμενο των εν λόγω μέτρων, παρέβη τις υποχρεώσεις που υπέχει βάσει του εν λόγω νόμου και βάσει του άρθρου 7 της συμφωνίας για τον ΕΟΧ.
            
         
               2)
            
            
               Να διατάξει την Ισλανδία να καταβάλει τα δικαστικά έξοδα.
            
         Νομικά και πραγματικά περιστατικά και νομική θεμελίωση:
   
               —
            
            
               Η προσφυγή αφορά τη μη συμμόρφωση της Ισλανδίας, το αργότερο στις 12 Νοεμβρίου 2012, με αιτιολογημένη γνώμη που εξέδωσε η Εποπτεύουσα Αρχή της ΕΖΕΣ στις 12 Σεπτεμβρίου 2012 με αιτιολογημένη γνώμη που εξέδωσε η Εποπτεύουσα Αρχή της ΕΖΕΣ στις 20 Ιουνίου 2012 σχετικά με τη μη ορθή εφαρμογή του άρθρου 1 παράγραφοι 15-18, 19 στοιχείο α), 21, 22 στοιχείο α), 23-29, 36-37, 39-42 και του άρθρου 2 παράγραφοι 5 και 6 του νόμου που αναφέρεται στα σημεία 14, 16ε και 31 του παραρτήματος IX της συμφωνίας για τον Ευρωπαϊκό Οικονομικό Χώρο (οδηγία 2009/111/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για την τροποποίηση των οδηγιών 2006/48/ΕΚ, 2006/49/ΕΚ και 2007/64/ΕΚ όσον αφορά τράπεζες συνδεδεμένες με κεντρικούς οργανισμούς, ορισμένα στοιχεία των ιδίων κεφαλαίων, τα μεγάλα χρηματοδοτικά ανοίγματα, τις εποπτικές ρυθμίσεις και τη διαχείριση κρίσεων).
            
         
               —
            
            
               Η Εποπτεύουσα Αρχή της ΕΖΕΣ υποστηρίζει ότι η Ισλανδία παρέλειψε να εφαρμόσει πλήρως τον νόμο εντός της ταχθείσας προθεσμίας και να υποβάλει σχετική κοινοποίηση στην Εποπτεύουσα Αρχή.